
הכנסת העשרים
מושב רביעי
<פרוטוקול מס' 992>
מישיבת ועדת הכספים
יום חמישי, כ"א באדר התשע"ח (08 במרץ 2018), שעה 11:30
<סדר היום:>
<פרק ב' (רשות שדות התעופה), סעיף 2, מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018>
נכחו:

<חברי הוועדה:> 
משה גפני – היו"ר
דוד אמסלם 
דוד ביטן 
מיקי לוי 
אברהם נגוסה 
בצלאל סמוטריץ 
רועי פולקמן 
מיקי רוזנטל 
חברי הכנסת:
מיכאל מלכיאלי
<מוזמנים:> 
	שאול מרידור
	–
	ראש אגף התקציבים, משרד האוצר

	אריאל יוצר
	–
	אגף התקציבים, משרד האוצר

	ביין ותד
	–
	רפרנטית תעסוקה, אגף התקציבים, משרד האוצר

	איליה כץ
	–
	רפרנט מקרו, אגף התקציבים, משרד האוצר

	אורי שיינין
	–
	אגף התקציבים, משרד האוצר

	נדב שיינברגר
	–
	משרד האוצר

	ישי פרלמן
	–
	רשות המסים

	יהודה זימרת
	–
	ייעוץ משפטי, משרד הפנים

	יעקב גנות
	–
	מנכ"ל רשות שדות התעופה

	יאיר רביבו
	–
	ראש עיריית לוד

	אהרון אטיאס
	–
	מנכ"ל עיריית לוד

	ליאת שוחט
	–
	ראש עיריית אור יהודה

	יוסי ברון
	–
	זכיינים

	חיים טל
	–
	זכיינים

	יניב לוי
	–
	זכיינים

	אביעד בן שטרית
	–
	זכיינים


<ייעוץ משפטי: >
שגית אפיק
שיר שפר

אייל לב ארי
<מנהל/ת הוועדה:>
טמיר כהן
<רישום פרלמנטרי:>
ס.ל., חבר תרגומים
<פרק ב' (רשות שדות התעופה), סעיף 2, מתוך הצעת חוק ההתייעלות הכלכלית (תיקוני חקיקה להשגת יעדי התקציב לשנת התקציב 2019), התשע"ח-2018>
<היו"ר משה גפני:>
אנחנו עוברים לנושא של רשות שדות התעופה. רשות שדות התעופה, אבל אני מבקש לפני זה, לגבי המוכר שאינו רשמי, אמרת שאתה צריך כמה דקות. אנשים נמצאים פה מהבוקר, אתה יכול להגיד, אצלכם הבדיקות זה כמו בקופת חולים? 

<בצלאל סמוטריץ (הבית היהודי):>
גפני, אין בעיה, אני מצטרף גם להסתייגויות של 'יש עתיד'. 

<היו"ר משה גפני:>
מה זה אצלכם הבדיקות? תבדוק ותגיד לי ברגע שיש לך תשובה, אני לא רוצה שהם יישבו פה עד הלילה. מספיק פה ההצגה היא גדולה. 
<בצלאל סמוטריץ (הבית היהודי):>
גפני, אם לוקח לו זמן לבדוק אני מצטרף גם להסתייגויות של 'יש עתיד'. 

<היו"ר משה גפני:>
על המוכר שאינו רשמי. 

<מיקי לוי (יש עתיד):>
אם יש תלוש משכורת איזה בסיס יש לרמאויות? 

<בצלאל סמוטריץ (הבית היהודי):>
לא מבין מה הם רוצים. 

<מיקי לוי (יש עתיד):>
תסבירו לי, רשות המסים. הרי מס הכנסה שלילי, ההוצאה הכי גדולה שעשינו זה שמונה. 

<היו"ר משה גפני:>
רשות שדות התעופה. 

<מיקי לוי (יש עתיד):>
למה בן משפחה שמועסק על ידי בן משפחה, הוא לא יכול לקבל את הנקודות? 

<היו"ר משה גפני:>
רבותיי, רשות שדות התעופה. מה הסיכומים שאליהם הגעתם? בבקשה תגידו. 

<קריאה:>
מנסים להגיע. 

<אריאל יוצר:>
אני אציג את עמדת הממשלה. 

<היו"ר משה גפני:>
רק שנייה, מי נמצא פה ממשרד הפנים? 
<אריאל יוצר:>
יהודה, יו"ר הוועדה שאל מי פה ממשרד הפנים. 

<היו"ר משה גפני:>
מי נמצא ממשרד הפנים? מה הסיכום שאליו הגעתם? אני הולך להפסיק את הדיון בכלל. מספיק כבר עם הדבר הזה. דוד, אני לא יכול ככה לנהל את זה. בבקשה, מה הסיכום שאליו הגעתם? 

<אריאל יוצר:>
את מי אתה שואל, יו"ר הוועדה? 

<היו"ר משה גפני:>
אני לא יודע, שמישהו יגיד. יש ממשלה אחת, שתיים, שלוש. 
<אריאל יוצר:>
אז אני אציג. 

<היו"ר משה גפני:>
בבקשה, תציג. 

<אריאל יוצר:>
הסיכום שמשרד האוצר הגיע עם נציגי הרשויות המקומיות הרלוונטיות - - -

<יהודה זימרת:>
זה לא על דעת משרד הפנים, אני אומר. לא, לא בשם הממשלה.

<אריאל יוצר:>
אמרתי על ידי משרד האוצר. ועוד מעט משרד הפנים יגיד את הערותיו. 

<יהודה זימרת:>
לא הערותיו, כי זה לא המקום. 

<אריאל יוצר:>
גפני, בדרך כלל אתה עוזר לי. 

<קריאה:>
כשאתם מדברים לעניין עוזרים לכם. 

<היו"ר משה גפני:>
טוב, אם אפשר, בבקשה, לא להפריע. אתם תקבלו את רשות הדיבור ואתם תגידו את עמדתכם. המינוחים הם לא המינוחים בצורה הזו בגלל שכל משרד בעניין הזה יכול להגיד את דברו באותה המידה. בבקשה. 
<אריאל יוצר:>
זה נכון, רק למה באמצע הדברים? 

<היו"ר משה גפני:>
מאה אחוז. 

<אריאל יוצר:>
הסיכום שאנחנו הגענו אליו הוא שהסכום - - - 

<בצלאל סמוטריץ (הבית היהודי):>
אני מבקש שאף אחד לא יפריע ליוצר לדבר. 

<אריאל יוצר:>
הסיכום שאנחנו הגענו, שהסכום שניתן בגין אותו סעיף פטור או נוכח אותו סעיף פטור שאתם עתידים לחוקק כאן ואנחנו דנים עליו, אנחנו נחלק אותו לשני חלקים שיתחלקו בשיעורים של 62.5%. נכון, חבר הכנסת ביטן? 
<דוד ביטן (הליכוד):>
שלושה, יש עוד - - - 

<יאיר רביבו:>
שלושה חלקים. 

<אריאל יוצר:>
62.5% יחולקו לרשויות שהן סובבות נתב"ג, קרי יש להם גבול פיזי עם שדה התעופה, עוד 4% רשויות שנמצאות במרחק של בין קילומטר לשלושה קילומטרים משדה התעופה, ושאר הכסף, קרי 35% הנותרים, יחולקו לקרן לצמצום פערים שחוּקקה אצלך בוועדה בשנה שעברה. זה הסיכום. הקריטריונים לחלוקה - - -

<דוד ביטן (הליכוד):>
רגע - - -

<היו"ר משה גפני:>
רגע, שנייה. 

<אריאל יוצר:>
הקריטריונים לחלוקה - - - 

<יאיר רביבו:>
זה 62.5%, 4% ו-33.5, פחות או יותר, תעשו מתמטיקה. 

<אריאל יוצר:>
הקריטריונים לחלוקה - - -
<קריאה:>
המוכר שאינו רשמי, אז הם לא - - -

<אריאל יוצר:>
נכון, בלי ליבה. החלוקה של הכסף, לא משנה באיזה קבוצות, את הקרן אני שם בצד כי הקריטריונים שלה נקבעו כבר בשנה שעברה, אבל החלוקה של הכסף בשתי הקבוצות הראשונות תתבצע על פי קריטריונים של סוציו, גודל האוכלוסייה והחוסן הכלכלי שלה שיושפע מהיקף הארנונה שיש לה שאינה למגורים וזה ייקבע בחוק. הקריטריונים הפרטניים שייגזרו מאותן אמות מידה ייקבעו בהסכמה בין שר האוצר לשר הפנים. זה הנוסח והוא נקבע בתיאום עם הייעוץ המשפטי של הוועדה שלך ובהתאם ל - - - 

<דוד ביטן (הליכוד):>
תוספת קטנה, הסכום שהממשלה החליטה, 100 מיליון שקל, אנחנו לא מסכימים לו ואנחנו - - -

<אריאל יוצר:>
גפני אמר את הסכום. לא בחדר הזה. 

<היו"ר משה גפני:>
רק שנייה. 
<שגית אפיק:>
לא, הוא אמר הסכום, אז רציתי להבין, זה פי ארבעה, פי חמישה?

<היו"ר משה גפני:>
שגית, שנייה. 

<דוד ביטן (הליכוד):>
זה נשאר לנו לסכם. 

<היו"ר משה גפני:>
על כמה כסף מדובר, לפי ההצעה שלכם? 

<אריאל יוצר:>
מה שיש לי כרגע הוא ה-100 מיליון שקל. זה מה יש לי. 
<היו"ר משה גפני:>
100 מיליון שקל ואתה הופך להיות שותף לו. 

<אריאל יוצר:>
לא הופך, אני מאז ומעולם הייתי. 

<היו"ר משה גפני:>
תמיד היית שותף ל-100 מיליון האלה? 

<אריאל יוצר:>
תמיד, שאל את נדב. 

<קריאה:>
רגע, המיליונים האלה, זה גם לא נסגר. 

<קריאה:>
רק להבהיר, ביום שהממשלה - - -

<היו"ר משה גפני:>
שנייה. 

<קריאה:>
רק לענות על השאלה. 

<היו"ר משה גפני:>
לא, אין שאלות, הכול בסדר, הבנתי. שגית, תסבירי לי מה הוא אמר. 

<קריאה:>
זה לא היה ברור? 

<שגית אפיק:>
הוועדה ביקשה למעשה שלושה דברים. הדבר הראשון שהיא ביקשה, שהסכום של 100 מיליון יוגדל. הדבר השני שהיא ביקשה, שיהיה פיצוי לאותן שש רשויות שסמוכות לנתב"ג נוכח זאת שבעצם הן לא מקבלות ארנונה בשל מתקני נתב"ג. בנוסף לזה היא ביקשה שיהיה גם פיצוי לרשויות נוספות שגם הן נפגעות באופן מסוים מנתב"ג, אפילו שהרשויות האלה לא סמוכות לנתב"ג ואולי לא היו זכאיות, זה ב-35.
<דוד ביטן (הליכוד):>
לא, 33 - - -

<היו"ר משה גפני:>
רגע, נו, הלאה.

<שגית אפיק:>
זה היה הדבר הנוסף ובנוסף הוועדה ביקשה שיהיו קריטריונים. מה שבעצם מציע עכשיו משרד האוצר, זה גם על דעת משרד הפנים - - -

<יהודה זימרת:>
לא, לחלוטין לא. 

<שגית אפיק:>
אוקיי, אז לא, אז אני אתחיל ממה שאני הצעתי. 

<קריאה:>
כי הם לא מסכימים תמיד לכלום. הוועדה - - -

<היו"ר משה גפני:>
אבל, רגע, מה זה הדבר הזה? באמת, מספיק. אני מתחיל להוציא נציגי ממשלה גם. 

<שגית אפיק:>
אז אני אגיד מה שאני הצעתי. הייתה פה התנגדות להכניס את הסכום עצמו לתוך החוק ועל כן עלתה הצעה שהיא זו שמופיעה לכם בנוסח, שהסכום ייקבע בחוק התקציב השנתי מדי שנה בתכנית נפרדת. 

<יהודה זימרת:>
לא מסכימים. 

<שגית אפיק:>
זה כן מאפשר לוועדה פיקוח כי בסוף הוועדה מאשרת את חוק התקציב. כבר השנה בעצם ייכנס לשם סכום ואפשר יהיה לדעת.

בנוסף אני הגדרתי את שש הרשויות כרשויות עוטף נמל התעופה וקבעתי קריטריונים בדומה למה שאמר אריאל יוצר, קריטריון אחד של המדד החברתי כלכלי, זה קריטריון שלקוח מקרן הארנונה, קריטריון שני גודל האוכלוסייה, גם קריטריון שלקוח מקרן הארנונה, קריטריון שלישי מצבה הפיננסי, היקף שטחי הנכסים שלה לצורך חישוב ארנונה. אלה קריטריונים דומים מאוד לדברים שהיו לנו בקרן הארנונה, ובנוסף הוספתי קריטריון שחשבתי שהוא ספציפי ומתאים לכאן וזו מידת הפגיעה שנגרמת לתושבי הרשויות המקומיות בשל נמל התעופה בן גוריון. 

<קריאה:>
לא, לא. זה לא. יש עם זה בעיה.
<שגית אפיק:>
בסדר, אני מסבירה. 

<היו"ר משה גפני:>
אנחנו לא מצביעים על זה עוד. 

<שגית אפיק:>
אני יודעת שכולם מתנגדים לזה, אני אומרת מה מופיע לכם ב - - -
<אריאל יוצר:>
גם ארנונה היא לא בגין רעש, זה עכשיו מושך אותנו ל - - - 
<קריאה:>
היא אומרת הסבל. 

<אריאל יוצר:>
אבל ארנונה היא לא בגין סבל. 

<יאיר רביבו:>
אריאל, הפגיעה, לא הסביבתית, הפגיעה. 

<שגית אפיק:>
אני לא אמרתי - - - 

<יאיר רביבו:>
אריאל, היא לא אמרה סביבתית. 

<שגית אפיק:>
אני רק רוצה לומר, כתוב לכם מידת הפגיעה, לא כתוב איזה פגיעה. 

<יאיר רביבו:>
כלכלית, סביבתית. 

<דוד ביטן (הליכוד):>
בתי המשפט יצטרכו להחליט - - -

<קריאה:>
נכון, זה לא טוב.

<שגית אפיק:>
בנוסף הוספתי אופציה, אם שוכנעו שר האוצר ושר הפנים שקיימות רשויות מקומיות שאינן בגדר השש האלה, שגם הן נפגעות בשל נמל התעופה או סיבה כלשהי שקשורה ישירות בנמל התעופה, השרים יהיו רשאים להקצות להם גם כן סכום בהתאם לאותם קריטריונים. 

<יאיר רביבו:>
זה ה-35.
<שגית אפיק:>
עכשיו אני אגיד מה אריאל יוצר מציע. אריאל יוצר בעצם מציע לקבוע לגבי אותן שש רשויות, רשויות שסמוכות עד אחד קילומטר לנמל התעופה בן גוריון, הן יקבלו בין 60% ל-62% מהסכום. 

<דוד ביטן (הליכוד):>
לא בין 60 - - -

<קריאה:>
עד 60. 60. 

<ליאת שוחט:>
62.5 וזה חמש רשויות. 

<היו"ר משה גפני:>
אני מבקש לא להתערב, תעשו לי טובה, מספיק. 

<שגית אפיק:>
אמרת - - -

<אריאל יוצר:>
נכון, את צודקת.  

<שגית אפיק:>
אני יכולה להגיד מה שאמרת, אני לא יודעת, אם זה משתנה תוך כדי אז - - -

<אריאל יוצר:>
זה לא משתנה. 

<היו"ר משה גפני:>
אריאל, אני קורא לך לסדר פעם ראשונה. עם כל הכבוד, הוא לא יכול להתערב באמצע. הלאה. 

<שגית אפיק:>
רשויות שנמצאות אחד עד שלושה קילומטרים מהנמל, יהיו זכאיות לכמה אחוזים? 

<אריאל יוצר:>
4%. 

<קריאה:>
כל אחת או במצטבר?
<שגית אפיק:>
במצטבר. 
<יאיר רביבו:>
זה בין שתיים לשלוש רשויות. 

<שגית אפיק:>
ולמעשה יתר הרשויות יהיו זכאיות ל - - -

<קריאה:>
יתר הרשויות בארץ? 

<שגית אפיק:>
זה לא קשור לכאן, זאת אומרת ש-35% מהסכום ייכנס - - -

<יאיר רביבו:>
33. 

<שגית אפיק:>
33? זה הסכום שאמרת? אמרת 35. 

<אריאל יוצר:>
זה ההשלמה ל-100%. 

<יאיר רביבו:>
33.5. 

<שגית אפיק:>
33.5 ייכנס לקרן הארנונה, קרן הארנונה היא כל הרשויות. 

<היו"ר משה גפני:>
אוקיי, תודה רבה. 

<מיקי רוזנטל (המחנה הציוני):>
גפני, אני מבקש רק - - -

<היו"ר משה גפני:>
רגע, קודם משרד הפנים. 

<מיקי רוזנטל (המחנה הציוני):>
לא, רק לעניין הזה. אני מבקש להוסיף את ועדת הכספים לשר האוצר ושר הפנים. 

<היו"ר משה גפני:>
כן, אבל עוד אין הצעה. 

<מיקי רוזנטל (המחנה הציוני):>
יש הצעה כתובה. זו הערה כללית. 

<היו"ר משה גפני:>
אנחנו עוד לא בדיון של ההצעה, אנחנו עוד בוויכוח. 

<דוד ביטן (הליכוד):>
לגבי הנושא הזה, שגית - - -

<היו"ר משה גפני:>
דוד, ברשותך, משרד הפנים, בבקשה. שם ותפקיד לפרוטוקול. 

<יהודה זימרת:>
יהודה זימרת, יועץ משפטי, פנים. כמה דברים. ההצעה של משרד הפנים באה ואמרה, צריך לזכור, בתחילת הדרך החלוקה לא הייתה בתוך החוק, היא הייתה אמורה להיות חיצונית לחוק וה-100 מיליון, כך היה ההסכם עם האוצר, אני שם אותו, הוועדה ביקשה. באנו ואמרנו והעברנו את ההצעה - - - אנחנו סברנו שצריך לחלק את הסכום הזה לשני חלקים. סכום אחד צריך להיות לרשויות סמוכות ולא רק הרשויות שגובלות טכנית, ולמה? על פי הכללים של הוועדה לחלוקת הכנסות היא מחלקת הכנסות לא רק לרשויות גובלות, היא מחלקת אותם לרשויות סמוכות. הארנונה הזאת בכל מקרה לא הייתה ניתנת לרשות המקומית שבשטחה הייתה נותנת שירותים שם, זה היה ברור שזה היה מתחלק על פי אותו עיקרון ובעצם זו התכלית ולכן התכלית היא שצריך להתחלק לשניים, אחת, זה רשויות סמוכות ולא רק הגובלות, כקבוצה אחת, וקבוצה שנייה זה הקרן לצמצום פערים, שזה בעצם משהו נוסף. ולכן אלה שתי הקבוצות.
ובא ואמר שר הפנים, יש פה חלק מהסכום, זה יחולק לרשויות הסמוכות, בלי הגבלה רק על הגובלות ביניהן, אלא בתור חלוקה פנימית ביניהן. ששר הפנים יקבע אותה על פי הקריטריונים שדיברנו עליהם. חלק שני יועבר לקרן לצמצום פערים ויחולק לפי אותם חלקים. נורא נחמד ששר האוצר ביקש מה שנקרא לקחת על עצמו את המטלה להיות שותף לשר הפנים וכבר הפך את זה גם שכל דבר בהסכמת שר האוצר. 
<קריאה:>
זה מה שסוכם בממשלה. 

<יהודה זימרת:>
זה מה שסוכם, לא על דעת שר הפנים. 

<אריאל יוצר:>
אבל אתה חתום על זה, המנכ"ל שלך. 
<יהודה זימרת:>
מתי? יוצר, אני יכול להציג את כל ההסכם הזה. 

<אריאל יוצר:>
תציג, בסדר. 

<יהודה זימרת:>
אני לא אכנס אליו. ולכן הוא לא מסכים - - -

<היו"ר משה גפני:>
מה סוכם בממשלה? 

<נדב שיינברגר:>
רגע, אז אתם מתנגדים ששר האוצר יהיה שותף? 

<יהודה זימרת:>
לא, שותף - - - 

<נדב שיינברגר:>
לא משנה, אני שואל אם אתם מתנגדים. 

<יהודה זימרת:>
אמרנו, בהתייעצות עם שר האוצר. 

<נדב שיינברגר:>
שאלתי אותו. אתם לא מוכנים להסכמה עם שר האוצר.

<אריאל יוצר:>
זה הפרה של הסיכום עם הממשלה. 

<יהודה זימרת:>
לא חידשתי כלום, הדברים היו - - -

<נדב שיינברגר:>
זה מקובל על שר הפנים, ככה נגד שר האוצר? 

<יהודה זימרת:>
שר הפנים אמר את העמדה הזו - - -

<היו"ר משה גפני:>
נדב, נדב. 

<דוד ביטן (הליכוד):>
רגע, למה - - -
<קריאה:>
כי הוא השר הרלוונטי לדבר הזה, מה זה למה? איך שר האוצר נהיה מכותב, כמו כל דבר?
<בצלאל סמוטריץ (הבית היהודי):>
מה אתה הולך נגד הקואליציה. מה, אתה נגד הקואליציה? נגד הממשלה? 

<דוד ביטן (הליכוד):>
מי הולך? 

<בצלאל סמוטריץ (הבית היהודי):>
מה אתה עושה בלגן פה? 
<דוד ביטן (הליכוד):>
למה, הוא הקואליציה? 

<קריאה:>
בטוח שלא שר האוצר הוא ה - - -

<היו"ר משה גפני:>
כן, מה הייתה ההחלטה? 

<קריאה:>
לא הייתה החלטה כי ההחלטה לא נמצאת פה. זה לא היה - - -
<יאיר רביבו:>
הרב גפני, אפשר להגיד משהו? 

<מיקי לוי (יש עתיד):>
רגע, אני רוצה לשאול את משרד הפנים מה זה מוגדר כארנונה. 

<היו"ר משה גפני:>
מיקי, שנייה. מה הייתה החלטת הממשלה? זה צריך להיות בהסכמת שר האוצר או בהתייעצות? 

<אריאל יוצר:>
החלטת הממשלה לא הייתה, כל הסעיף הזה לא היה בהחלטת הממשלה, הוא לא היה בוועדת שרים. זו בקשה של הוועדה למנגנון חדש. 

<קריאה:>
מה הייתה החלטת הממשלה? 

<אריאל יוצר:>
הסיכום התקציבי הכתוב - - -

<מיקי לוי (יש עתיד):>
איפה הוא? 

<אריאל יוצר:>
הוא אצלי בפלאפון, אני אראה לכם אותו. הסיכום התקציבי הכתוב הוא שזה נעשה בהסכמה, אחת. שתיים, כל אזור חלוקת הכנסות, כל אזור, לפי פקודת העיריות, החלוקה נקבעת בהסכמה בין שר האוצר לשר הפנים, שניהם חותמים על צו חלוקת ההכנסות ואם אין הסכמה בין שר האוצר ל - - -

<קריאה:>
בקרן? 

<אריאל יוצר:>
לא רק, כל אזור חלוקה לפי פקודת העיריות - - -

<יהודה זימרת:>
לא שם צריך בהסכמה - - - 

<אריאל יוצר:>
יהודה, תן לי לסיים, הוא שאל אותי. 

<יהודה זימרת:>
לפחות אל תטעה. 

<אריאל יוצר:>
אז תתקן אותי אחר כך. לפי פקודת העיריות, סעיף 9ב, כל אזור שמוגדר כאזור חלוקת הכנסות וקובעים איך האזור הזה יחלק את ההכנסות שלו לרשויות המקומיות, החלוקה, השיעורים שלה, נקבעת בהסכמה בין שר האוצר לבין שר הפנים. זה המצב ואני לא מבין למה צריך - - -

<נדב שיינברגר:>
אני רוצה רק להוסיף. 
<היו"ר משה גפני:>
רגע, נדב. 

<נדב שיינברגר:>
אני רוצה להוסיף עוד משהו. 

<דוד אמסלם (הליכוד):>
יהודה, מה אתה אומר לגבי מה שאמר יוצר לגבי החוק ה - - -

<יהודה זימרת:>
תראה, יכולתי גם להעביר את השטח הזה לפי 9א, אני לא צריך להעביר את 9ב ואני לא צריך שם את ההסכמה שלו. 

<דוד אמסלם (הליכוד):>
שאלתי, כשיש אזור חלוקה אזורית, יש כמה מקומות בארץ, הקמ"ג, לא משנה מה, האם בסופו של דבר הארנונה של אותו אזור באמת מסוכמת בין שר הפנים לשר האוצר? זה המנגנון? 

<יהודה זימרת:>
אני צריך את הסכמת שר האוצר. 

<נדב שיינברגר:>
רגע, אני רק רוצה להוסיף עוד משהו אחד. 

<היו"ר משה גפני:>
לא, נדב, אני לא מסכים. דוד, אתה ביקשת לדבר.  

<דוד ביטן (הליכוד):>
אני רק רציתי לשאול, כל שנה זה יהיה בספר תקציב, כל שנה יתחילו להתווכח מה יהיה הסכום? 

<אריאל יוצר:>
לא, התחייבנו שזה לבסיס וזה בלי פלאטים. 

<שגית אפיק:>
זה בבסיס.

<יאיר רביבו:>
החל מ-2018 זה היה במקור.

<דוד ביטן (הליכוד):>
מה זה בבסיס?

<אריאל יוצר:>
בסיס התקציב. 
<דוד ביטן (הליכוד):>
זה לא חוק לשנה. כל שנה - - -

<שגית אפיק:>
לא, זה בבסיס התקציב. 

<אריאל יוצר:>
התחייבתי שזה לבסיס. 

<שגית אפיק:>
הוא אומר לך - - -

<מיקי לוי (יש עתיד):>
הבסיס נשאר על 100, דוד. כן, הבסיס נשאר על 100. 

<דוד ביטן (הליכוד):>
מה זה הבסיס? 

<קריאה:>
הבסיס על 150. 

<דוד ביטן (הליכוד):>
הבסיס ל-19'? 

<אריאל יוצר:>
כן, מכאן ועד עולם. 

<דוד ביטן (הליכוד):>
ואם מחר ההכנסות - - - ל-20 מיליארד - - - 

<קריאה:>
לא, דוד, זה לא קשור להכנסות. 
<בצלאל סמוטריץ (הבית היהודי):>
לא, אבל מה שצריך לעשות, ביטן, אתם צריכים לדרוש שהסכום יתעדכן לפי ממוצע ההתייקרות של הארנונה ברשויות הסמוכות. עכשיו הוא שם לך 100 מיליון, אבל אם הארנונה - - -

<דוד ביטן (הליכוד):>
- - - לא, לא - - -
<אריאל יוצר:>
דודי, למעט בחוק התקציב אנחנו אף פעם לא כותבים כסף בחוקים. 

<היו"ר משה גפני:>
בסדר, אני מבקש להפסיק. חבר הכנסת נגוסה, בבקשה. 

<דוד ביטן (הליכוד):>
גפני, צריכים לעשות הפסקה, לקבוע את הסכום.

<היו"ר משה גפני:>
אני צריך לעשות הפסקה - - - אנחנו נגד שר הפנים, נגד שר האוצר, נגד מי נלך? 

<דוד ביטן (הליכוד):>
שר הפנים רוצה כסף - - - הרשויות הצמודות. 

<אברהם נגוסה (הליכוד):>
אדוני היושב ראש, אנחנו מוצאים את עצמנו, זה לא ויכוח פה בין הקואליציה לאופוזיציה - - -

<בצלאל סמוטריץ (הבית היהודי):>
בין אבא לאמא. 

<אברהם נגוסה (הליכוד):>
אנחנו מוצאים את עצמנו פה בוויכוח בתוך הממשלה. 

<היו"ר משה גפני:>
בצלאל, אני קורא לך לסדר פעם ראשונה. אתה רוצה פשוט לצאת קצת? 

<קריאה:>
לא נכון, בין משרד האוצר לקואליציה. 

<היו"ר משה גפני:>
רק שנייה, חבר הכנסת נגוסה.

<אברהם נגוסה (הליכוד):>
רגע, תן לי לסיים. 

<היו"ר משה גפני:>
דקה, אני רוצה לעזור לך. מי שיפריע עכשיו אני אקרא לו לסדר ואני פשוט אוציא אנשים, מה שאני לא נוהג לעשות כל הזמן. 

<קריאה:>
אני יוצא כבר. 

<היו"ר משה גפני:>
כדאי שתצא. בבקשה. 

<אברהם נגוסה (הליכוד):>
לכן אני אומר שזה פה בתוך הממשלה. מה שהאוצר מציע נראה הצעה טובה. למה אתם לא הזמנתם את משרד הפנים, למה לא ישבתם ושיתפתם אותם בהצעה? 
<דוד ביטן (הליכוד):>
הם ישבו פה. 

<אברהם נגוסה (הליכוד):>
לא, הוא טוען שהם לא שותפים. 

<קריאה:>
לא היה להם אישור לשבת. 

<אברהם נגוסה (הליכוד):>
מה שאני מציע, אדוני היושב ראש - - - 
<מיקי לוי (יש עתיד):>
אנחנו לא בוחרים - - - 

<אברהם נגוסה (הליכוד):>
בואו נעצור, לעשות הפסקה ושניהם יישבו, יתאמו ויבואו ואחר כך נקבל החלטה. 
<היו"ר משה גפני:>
תודה רבה. ראש עיריית לוד, בבקשה. 

<יאיר רביבו:>
אני רוצה לעשות קצת סדר. כולם חושבים שהכול התחיל פה באותה החלטת ממשלה ל - - - ל-100 מיליון. לא, לפני עשרה חודשים שר הפנים הקים ועדה גיאוגרפית על פי חוק, ועדת חלוקה של אזור המרכז, והכניס שש רשויות. פנו אליו עוד רשויות, הוא ישב על המדוכה, פנו עוד רשויות, אמר 'לא, אלה שש הרשויות, או צמודי גדר או שיש להם מגבלה'. למשל שוהם, היא רק 2.5 קילומטר ולוד היא 500 מטר, לוד היא צמודי גדר. אלה הרשויות הצמודות הסמוכות. קיימנו שישה-שבעה דיונים עם רואה חשבון גבי מימון, יושב ראש הוועדה, והראינו דוחות כלכליים שהנזקים של הרשויות האלה נאמדים בחצי מיליארד שקל בשנה. אנשים חושבים, זה לא כמו עוד מפעל שנמצא, כמו קמ"ג, פה חלף הארנונה הוא פעם אחת, פעם שנייה, יש מגבלות אמיתיות על בנייה לגובה ביישובים האלה. יש פה אובדן אמיתי. אני לא יכול לעשות התחדשות עירונית כי כל יזם שבא להרוס בניין של ארבע קומות רוצה בניין של 30 קומות שיהיה כלכלי ואני לא יכול לתת לו את זה. 
<קריאה:>
- - - כמה קומות שאתה רוצה. 

<יאיר רביבו:>
לא הפרעתי לך, אדוני. אנחנו עיננו אינה צרה במיליארדים שיש בקופת הרשות, יש שם 4.6 מיליארד עד לפני שנתיים, אחר כך המדינה לקחה להם בפעימה אחת 700 מיליון, פעימה שנייה 1.190 מיליארד ועכשיו פעימה שלישית של 1.2 מיליארד ומכאן ואילך 300 מיליון כל שנה. לבריאות, יש פה מפעל טוב, אני מפרגן להם, הוא מצליח, אבל פתחו פה את השרוול הרביעי לפני חודש, זה אומר עוד מטוסים באוויר - - -

<היו"ר משה גפני:>
אמרת את זה. 

<יאיר רביבו:>
אמרתי את זה ולכן - - -

<היו"ר משה גפני:>
אמרת את זה ואני לא מסכים. 

<יאיר רביבו:>
רגע, עכשיו אני אגיד מה הוויכוח פה. 

<היו"ר משה גפני:>
אני לא מסכים. 

<יאיר רביבו:>
רגע, אני אחדד את הוויכוח - - -

<היו"ר משה גפני:>
לא, אתה אל תחדד שום דבר, תקשיב למה שאני מדבר איתך. אל תחזור על הטיעונים, תגיד מה אתה מציע. 

<יאיר רביבו:>
לא חוזר, רק על ההצעה. 

<דוד ביטן (הליכוד):>
הערה אחת קטנה. משרד הפנים אמנם מתנגד כי הוא רוצה את כל ה-100 מיליון אליו לכיס, אבל אנחנו - - - השר רוצה לחלק לבד - - -

<קריאה:>
מה זה לחלק לבד? יש קריטריונים, הוא לא יכול לעשות מה שהוא רוצה. 

<דוד ביטן (הליכוד):>
אנחנו מתכוונים להעלות את הסכום. זאת אומרת אם היה לו בסיכום הראשוני 100 מיליון הסכום לא יהיה 100 מיליון, הוא יהיה יותר גבוה. 

<היו"ר משה גפני:>
נכון. 

<דוד ביטן (הליכוד):>
אנחנו - - - ל-33.5% מ - - - זה קרוב כמעט למה ש - - -

<יאיר רביבו:>
בערכים מוחלטים יותר. 

<דוד ביטן (הליכוד):>
אז על מה הוויכוח פה בכלל? 
<יאיר רביבו:>
רגע, אני אחדד מה ש - - - 

<קריאה:>
זה פחות מ-50%. 

<היו"ר משה גפני:>
דוד, זה לא בסדר. 

<יאיר רביבו:>
דוד, תן לי לסיים. 

<דוד ביטן (הליכוד):>
- - - 100 מיליון. מה, הם, לא מגיע להם? 

<מיקי רוזנטל (המחנה הציוני):>
האופוזיציה - - -
<דוד ביטן (הליכוד):>
אז זה לא נכון - - - להם לא מגיע? ללוד לא מגיע? 
<היו"ר משה גפני:>
דוד, מה הדיון הזה? 

<דוד ביטן (הליכוד):>
תענה לי. 

<יאיר רביבו:>
דוד, תן לי לסיים רגע. 

<היו"ר משה גפני:>
אני לא מסכים, אני לא רוצה להסביר שום דבר. 

<יאיר רביבו:>
אני רוצה לחדד את ההצעה שלנו. 

<היו"ר משה גפני:>
לא, אתה לא מחדד, אתה תקשיב למה שאני אומר. 

<יאיר רביבו:>
אני לא אחזור על דברים קודמים. 

<היו"ר משה גפני:>
דוד, אתה לא - - - תראה מה זה, כאילו שאני מדבר לקיר, אני אסגור את הישיבה ושלום על ישראל, מה מעניין אותי פה כל המשחק הזה, שכל אחד אומר את דעתו ואף אחד לא מקשיב? 

אני מבקש ממך, אתה אמרת את הטיעונים שלך, כולנו הקשבנו להם. הדיון עכשיו הוא לא על הטיעונים האלה. 
<יאיר רביבו:>
על ההצעה. 

<היו"ר משה גפני:>
תגיד מה אתה מציע. אם לא, אני עובר לראש עיר אחר. 

<יאיר רביבו:>
לא, אני מייצג פה. אפשר לשמוע גם אותם. דוד, רק שנייה, מה שאנחנו אומרים - - - דוד?

<היו"ר משה גפני:>
מה דוד? 

<יאיר רביבו:>
לא, הוא מפריע לי. 

<היו"ר משה גפני:>
לא, בסדר, אז תנהל את הישיבה. 

<יאיר רביבו:>
לא, הוא מפריע, מה אני יכול לעשות? טוב, אנחנו מבקשים שחמש או שש הרשויות שהוגדרו בהגדרת הוועדה כסמוכות נתב"ג, הן יהיו בקופה אחת נפרדת שלא קשורה לקופה הכללית ולכן מה שאומרים פה בין השורות במשרד הפנים, שפעם אחת יהיו רשויות סמוכות, אולי 30-20 רשויות, ופעם שנייה תהיה כל המדינה בקרן ארנונה, ולזה אנחנו לא מסכימים. יש פה רשויות סמוכות ואנחנו רוצים להגיד שבמספרים מוחלטים 30% שרצה השר מ-100 מיליון זה 30 מיליון, 30% מ-150 מיליון זה 45 מיליון בערכים מוחלטים - - -
<רועי פולקמן (כולנו):>
אתה מקבל את ההצעה שיוצר תיאר פה קודם. 

<יאיר רביבו:>
אני מקבל את ההצעה שיוצר אומר, כן. 

<היו"ר משה גפני:>
תודה רבה. 

<מיכאל מלכיאלי (ש"ס):>
רועי, אגב, זה נבנה ביחד. מה זה מקבל? הם בנו את זה ביחד. 

<רועי פולקמן (כולנו):>
לא, בסדר, אבל בתשובה לשאלה. 

<היו"ר משה גפני:>
מלכיאלי, אני קורא לך לסדר. 

<מיכאל מלכיאלי (ש"ס):>
לא, אני חיזקתי את רועי. 

<היו"ר משה גפני:>
אל תחזק אף אחד. 

<רועי פולקמן (כולנו):>
לא, את הפערים - - -

<היו"ר משה גפני:>
רועי, אני קורא לך לסדר. 

<ליאת שוחט:>
הרב גפני, אני חייבת להתחיל במשהו שהיה פה מתחת לשולחן, אבל אני רוצה שהוא יירשם בפרוטוקול. המבט שלנו, אנחנו חוזרים ואומרים שהוא לא נגד רשות שדות התעופה ועכשיו, באיום מרומז, מר גנות אומר לי שבגלל המאבק הזה אני לא אקבל בית עלמין בשטח אור יהודה בגלל שאני צריכה את ההסכמה של הרשות. אז אני רוצה שזה יירשם שזה מה שהוא אמר לי, בפרוטוקול. בית עלמין שמתקדם והצורך של עיריית אור יהודה הוא בדבר כזה. זה לפרוטוקול.

דבר שני, ההצעה של אריאל יוצר היא הצעה שמקובלת עלינו, כל ראשי הערים. ההערה החשובה שאני רוצה שתהיה רשומה זה חלף ארנונה. כל עוד יש פטור לנתב"ג מארנונה הכסף הזה הוא חלף ארנונה ולא פיצוי ולא מענק ולא שום דבר אחר. 

<מיקי לוי (יש עתיד):>
את צריכה להיזהר מהמילה ארנונה כי מחר הם יגידו לך פינויים, עניינים, דגלים, תאורה. 

<ליאת שוחט:>
לא, זה חלף. מיקי, חלף ארנונה זה לא ארנונה. 

<מיקי לוי (יש עתיד):>
לא, אני רק מעיר את תשומת לבכם למילה הזאת. 

<קריאה:>
אני חייבת להגיד משהו. 

<היו"ר משה גפני:>
את לא חייבת, רק כשאני אאפשר לך. 

<קריאה:>
אז אם תאפשר. 

<היו"ר משה גפני:>
לא, אני לא מאפשר, היא באמצע הדיבור. 

<ליאת שוחט:>
הדבר הנוסף, כשיוצר הציג את האחוזים הוא דיבר על 100 מיליון שקל, אנחנו לא דיברנו על 100 מיליון שקל, דיברנו על יותר. תקבעו את הסכום בין ה-300 מיליון שאתה הכרזת ל-100 מיליון שכבר יש ושהסכום כן יהיה כתוב בהצעת החוק. שיהיה סכום סגור. 

<היו"ר משה גפני:>
תודה. מה רצית להגיד? 

<קריאה:>
אני רק רציתי להבהיר לפרוטוקול שהעמדה שלנו היא שהכסף שניתן הוא נוכח הפטור שייקבע בחוק ולא קשור לפיצויים על כל מיני נזקים שנטענו כאן כביכול. 

<ליאת שוחט:>
אז את מסכימה איתנו. 

<היו"ר משה גפני:>
בסדר גמור. אתה רצית להגיד משהו, יעקב? ממש בקצרה. כן, יעקב, משפט.

<יעקב גנות:>
אני רוצה להבהיר נקודה אחת ברורה, רשות שדות התעופה הגיעה למצב היום ש - - -

<היו"ר משה גפני:>
מלכיאלי, אני לא יכול. עדי, אני קורא לך לסדר - - -

<דוד ביטן (הליכוד):>
דבר עם זימרת. 

<היו"ר משה גפני:>
לא, אני לא מסכים יותר. 

<דוד ביטן (הליכוד):>
זו הבעיה, הסכמת שר האוצר? 

<קריאה:>
לא, הבעיה זה החלוקה, הבעיה זה ההסכמה. 

<דוד ביטן (הליכוד):>
החלוקה, אין בעיה, הוכחתי כבר שאין הבדל כמעט, ההבדל הוא שולי. 

<מיכאל מלכיאלי (ש"ס):>
ההבדל זה 50%. 

<דוד ביטן (הליכוד):>
בחוץ אני אוכיח לך. 

<יעקב גנות:>
אני חוזר עוד פעם, רשות שדות התעופה הגיעה היום שהיא מפרנסת 5,000 - - -

<דוד ביטן (הליכוד):>
למה אי אפשר לסכם - - - 

<היו"ר משה גפני:>
דוד, אני לא יכול לנהל את הישיבה היום, בכלל. אני עוצר את הישיבה, תודה רבה. 

<הישיבה ננעלה בשעה 15:02.>

